Magriet versus Magrieta – Positief
Positief	Uncategorized	 Junie 19, 2018 5 Minutes
maar natuurlik staan sy op met 'n "Skiesie Here, ek gaan maar net gou vir Magriet oopmaak" en gaan maak die deur oop. Vies bekyk sy vir Magriet. "Aai tog Magriet, jou werk hier is mos nou gedoen, gaan terug na jou eie huis toe". Magriet kyk skuins op na Magrieta en stap sonder voorbehoud die huis in. Sy gaan sit voor die leë piering en gee so verdrietige miaau, sodat Magrieta nie anders kan as om die piering vol te maak nie. Magrieta stap terug om verder te gaan bid, met Magriet kort op haar hakke.
Sy maak haar oë toe, maar die woorde wil nie meer so vlot vloei nie, al waaraan sy kan dink is die kat wat hier naby haar sit en kort-kort purrrr van lekkerkry. Ag Here, wat moet ek tog doen met die kat? U weet dat my hart nie nog 'n gedierte kan liefkry, net om haar dan te verloor nie. U weer dat oom Frits al klaar my bubble laat bars het en hierdie kat….Here ek weet nie van hierdie kat nie.
Sy maak haar oë oop en wat sien sy? Magriet het op 'n manier bal in die hande gekry, so asof sy wil sê: "Magrieta, jou bubble is dalk gebars, maar hier is vir jou 'n bal, dit sal jou beter laat voel"
Magrieta gaan die hele dag aan met haar werk en nooit is Magriet vêr van haar af nie. Elke keer wanneer sy dink aan oom Frits en hoe hy gedeel het met sy medemens, kyk sy na die kat en besef hoe min sy nodig het om te gee. Katte is anders, hulle doen hulle eie ding en blykbaar het die een haar gekies as haar persoon. Later die aand (nadat sy eindelik vir Magriet gedwing het om huis toe te gaan), droom sy van 'n swart hond. Die volgende oggend soek sy op Google na die simboliek en kom sy op die video af:
En die volgende oomblik hoor sy vir Magriet miaau by die voordeur. So asof sy weet sy moet met 'n swart hond kom baklei……..